Radijo stotis M1

M1 − pirmoji Lietuvos komercinė ir populiariausia šalies radijo stotis.

 Istorija 
1989 m. gruodžio 31 dieną, 19.00 val. M1 pradėjo savo transliaciją grupės „Queen“ daina „Radio Ga Ga“. M1 reiškia „Muzika-1“. Šios radijo stoties sumanytojas ir įkūrėjai buvo Hubertas Grušnys, Rimantas Pleikys ir Gintautas Babravičius. Kiekvienais metais, jau tradiciškai, gruodžio paskutinę dieną, 19 valandą M1 eteryje skamba senas šaukinys bei „Queen“ daina „Radio Ga Ga“.

1992 m. rugsėjo 1 d. M1 pradėjo 24 valandų transliaciją Vilniuje ir Kaune.

Pirmoji lietuviška daina, nuskambėjusi M1 eteryje − „Hiperbolė“ – „Vasara“.

Vėliau pasirodė kitos UAB „M-1“ grupės radijo stotys: M1 PLIUS ir „Lietus“.

M1 programa transliuojama internete visame pasaulyje. 2011 m. M1 pirmasis iš komercinių radijo stočių pasiūlė tiesioginę vaizdo transliaciją.

2014 m. gruodžio 31 d. M1 šventė savo 25-ąjį gimtadienį. Ta proga buvo išleista televizijos reklama, speciali daina bei gimtadienio vaizdo klipas.„25 VALIO“ – muzikinis vaizdo klipas

2019 m. gruodžio 31 d. M1 pasitiko savo 30-ąjį gimtadienį su šūkiu „Mylime iki dangaus!“ ir Naujųjų metų išvakarėse „nudažė“ Vilniaus televizijos bokštą mėlynai – radijo stoties spalva. Taip apšviestas TV bokštas kaip meilės simbolis ištikimiausiems radijo stoties klausytojams švietė visus 2020 metus.

2022 m. kovo 25 d. transliacijas pradėjo M1 DANCE internetinė radijo stotis.

2024 m. liepos 1 d. M1 pranešė, kad radijo stotį pirks bendrovė „15min grupė“, o liepos 31 d. paskelbta, kad įsigijimo sandoris yra baigtas. Iš pradžių, 2023 m., buvo skelbiama, kad radijo stotis įsigis „All Media Lithuania“, tačiau įsigijimas buvo užblokuotas, kad žiniasklaidoje nekiltų finansavimo problemų.

2025 gegužės 12 d. įvyko M1 prekės ženklo atsinaujinimas: iš M-1 pavadinimas pasikeitė į M1, tačiau oficialus įmonės pavadinimas UAB „M-1“ nepasikeitė. Taip pat atsinaujino vizualinis identitetas, kartu su logotipu ir spalvomis.

 Generaliniai direktoriai 

 Hubertas Grušnys – 1990–2001 m. ir 2003–2006 m.
 Saulius Jovaišas – 2001–2003 m.
 Rūta Grušnienė – 2006–2024 m.
 Martynas Basokas – nuo 2024 m.

 Dažniai 
Vilnius106.8 MHzKaunas106.6 MHzKlaipėda106.5 MHzŠiauliai106.3 MHzPanevėžys106.0 MHzAlytus106.0 MHzMarijampolė106.3 MHzRaseiniai90.7 MHzTauragė106.2 MHzTryškiai106.0 MHzUtena106.3 MHzIgnalina105.9 MHzDruskininkai106.5 MHzKėdainiai92.8 MHzBiržai99.8 MHz

 Literatūra 
 M1: 20 metų: radijo stoties istorija, 1989–2009 / sud. Ugnė Barauskaitė. – Vilnius: M-1, 2009. – 95 p.: iliustr. – ISBN 978–609-95128-0-8

 Šaltiniai 

 Nuorodos 
 Oficiali radijo stoties svetainė
 Grotų kūrinių sąrašas
 Tiesioginė vaizdo transliacija 
 M-1 radijas internetu tiesiogiai

Kategorija:Lietuvos radijo stotys